**ג,מ, - ידע**

**18 מרץ 2016**

**ח' אדר ב' תשע"ו**

 **נייד : 050/5459426**

**פקס: 02/6560615**

 **ע"מ: 054851647**

**morgidon@mail.gov.il**

**לכבוד**

**מוזיאון ידידי ציון**

**מר, אילן סקולניק**

**מר, רמי לוי /מנכ"ל קטליסט**

**הנדון : מערכי הנחיה במוזיאון ידידי ציון - ערך המנהיגות**

ערכות הדרכה – מוזיאון FOZ

**מערך הנחייה – מנהיגות**

**רקע:**

תופעת המנהיגות בכלל והמנהיגות הכריזמטית בפרט, העסיקה רבים, ומהווה בסיס לספרים, מחקרים ודיונים רבים, של דיספלינות מדעיות שונות , החל מפילוסופים דרך היסטוריונים ,אנשי הדת ואמונה, אנשי המלחמה , אנשי מדעי החברה והניהול וכלה באנשי קולנוע ואומנויות הבמה..

דומה כי סוגיית **המנהיגות הכריזמטית** תמיד נמצאת בדיון כזה או אחר בהקשרים ניהוליים והנעת אנשים ומטרות, בתחומים, צבאיים וביטחוניים, מדיניים ופוליטיים, חברתיים וכלכליים,דתיים ואמוניים. ועוד,,

1. **הגדרות רבות למנהיגות:**

בהקשר הארגוני-ניהולי דומה כי כריזמה היא תכונה המוערכת כמרכיב חשוב ביכולת להוביל, להשפיע ,לשנות, לחדש ולעצב חזון ופרדיגמות מחשבתיות חדשות, בקיצור כל מה שאנו מצפים ממנהיגות.

הצורך במנהיגות כריזמטית אף גובר בעתות **משבר ואי ודאות** גבוהים בהם החיפוש אחר דמות מובילה ,מתבסס על צורך פסיכולוגי חברתי המוני.

מנהיגות מגדירה כיצד העתיד צריך להראות, עורכת את האנשים בהתאם לחזון הזה ומעניקה להם השראה לחולל אותו על אף המכשולים.

1. **האם מנהיגות ניתנת ללמידה ?**

מנהיגות נרכשת כמו אומנות, אין אדם יכול להיות אומן מבלי שיהיה מחונן ביצירתיות ומקוריות. כך גם מנהיגות, כדי להיות מנהיג נדרש משהו משל עצמך: בין אם כריזמה, שאר רוח, או תבונה וחוכמה.

מוזיאון ידידי ישראל, מציג את האבות האומה התנכיים אשר שאבו השראה אלוהית והנהיגו את עמם בימי מזור ושבר, מעבדות לחירות , מחורבן לתקומה, לצד חולמים ולוחמים בקרב שאינם יהודים, אשר אף הם שאבו השראה מארץ התנ"ך יסודם של אנשים אלה באמונה יוקדת ובמימוש חלומם .

*"  וְנָחָה עָלָיו, רוּחַ יְהוָה--רוּחַ חָכְמָה וּבִינָה, רוּחַ עֵצָה וּגְבוּרָה, רוּחַ דַּעַת, וְיִרְאַת יְהוָה"* (ישעיהו יא ב')

1. **מטרות מערך ההנחיה :**
* **בחינת מושג המנהיגות כפי שמשתקף בטקסטים יהודיים.**
* **דיון בשאלות הנוגעות במנהיגות הנובעות מתוך הטקסטים.**
* **עירור המחשבה והמודעות לתפקיד המנהיג מתוך הכוונה למצבים יומיומיים של משתתפי הסדנא.**
* **על מנהיגות ברוח המוזיאון באמצעות הדמויות- החולם, הלוחם, החסיד,**
1. **מנהיגות "שנהיה לראש ולא לזנב" :**

ראש השנה הינו החג הראשון **בגלגל חגי השנה היהודית**.

אחד מן המאכלים עליהם נהוג לברך ב"מנהג הסימנים" הוא ראש של דג (או איל), והברכה היא:

***"יהי רצון מלפניך ה' אלוהינו ואלוהי אבותינו שנהיה לראש ולא לזנב".***

בחלק הבא נעסוק במשמעויות השונות של האמירה **"שנהיה לראש ולא לזנב"** ונבדוק מה אנחנו דורשים מעצמנו ומהסובבים אותנו בנושא מנהיגות.

1. **לדיון :**
* ***מהי המשמעות של "ראש"?***
* ***מה נדרש מאיתנו ביחידה על מנת להיות לראש ולא לזנב?***

הקטע שלפנינו מציג בצורה הומוריסטית מצב בו המפקד, שהוא ה"ראש", מאבד את הקשר עם אותו "זנב" – עם החיילים עימם הוא עובד:

**המפקד תמיד צודק/ מילים: יחיאל מוהר.**

המפקד זה מוצר שהפך למושג,  ועצמותיך משחק,
המפקד זה מוסד רב תפארת,  אם מתעטש או משתנק או מגהק או מלהג
הוא האיש היחיד בעולם המפוקפק,  אין ספק, הוא צודק!
טעותו לעולם לא חוזרת אם מוצא הוא גפרור על רצפת הדיור,
לעולם לא חוזרת, לא חוזרת - הוא עורך לו קבורה מדוקדקת
אם חופשתך הוא מבטל - הוא צודק!  וצודק המפקד, גם צודק הגפרור
אם הוא מעיר אותך בליל - הוא צודק!  רק כיתת חיילים לא צודקת
אם הוא אומר: פלוגה, פלוגה! - הכיתה לא צודקת, לא צודקת-
מי שאומר שזאת פלוגה הוא דפקטיבי, משוגע! -  אם הוא מזחיל אותך בבוץ- הוא צודק!
אז הוא צודק! אם הוא משכיב אותך על קוץ- הוא צודק!
כי המפקד תמיד צודק!  אם הוא צועק: פלוגה- עמוד !
אם עליך מזנק,  יש פה ברנש אחד אידיוט שאין לו שכל בקדקוד-
ומפרק וממרק, אז הוא צודק!

1. **לדיון :**
* ***האם מצב זה מוכר לך לפעמים ?***
* ***האם למפקד יש לגיטימציה להיות צודק גם אם איננו צודק? אם כן, באילו גבולות ?***
* ***מהם המחירים של מצב זה?***

***יא****וַיְהִי בַּיָּמִים הָהֵם, וַיִּגְדַּל מֹשֶׁה וַיֵּצֵא אֶל-אֶחָיו, וַיַּרְא, בְּסִבְלֹתָם; וַיַּרְא אִישׁ מִצְרִי, מַכֶּה אִישׁ-עִבְרִי מֵאֶחָיו.****יב****וַיִּפֶן כֹּה וָכֹה, וַיַּרְא כִּי אֵין אִישׁ; וַיַּךְ, אֶת-הַמִּצְרִי, וַיִּטְמְנֵהוּ, בַּחוֹל.****יג****וַיֵּצֵא בַּיּוֹם הַשֵּׁנִי, וְהִנֵּה שְׁנֵי-אֲנָשִׁים עִבְרִים נִצִּים; וַיֹּאמֶר, לָרָשָׁע, לָמָּה תַכֶּה, רֵעֶךָ.****יד****וַיֹּאמֶר מִי שָׂמְךָ לְאִישׁ שַׂר וְשֹׁפֵט, עָלֵינוּ הַלְהָרְגֵנִי אַתָּה אֹמֵר, כַּאֲשֶׁר הָרַגְתָּ אֶת-הַמִּצְרִי; וַיִּירָא מֹשֶׁה וַיֹּאמַר, אָכֵן נוֹדַע הַדָּבָר .****טו****וַיִּשְׁמַע פַּרְעֹה אֶת-הַדָּבָר הַזֶּה, וַיְבַקֵּשׁ לַהֲרֹג אֶת-מֹשֶׁה; וַיִּבְרַח מֹשֶׁה מִפְּנֵי פַרְעֹה, וַיֵּשֶׁב בְּאֶרֶץ-מִדְיָן וַיֵּשֶׁב עַל-הַבְּאֵר.****טז****וּלְכֹהֵן מִדְיָן, שֶׁבַע בָּנוֹת; וַתָּבֹאנָה וַתִּדְלֶנָה, וַתְּמַלֶּאנָה אֶת-הָרְהָטִים, לְהַשְׁקוֹת, צֹאן אֲבִיהֶן.****יז****וַיָּבֹאוּ הָרֹעִים, וַיְגָרְשׁוּם; וַיָּקָם מֹשֶׁה וַיּוֹשִׁעָן, וַיַּשְׁקְ אֶת-צֹאנָם.  ( שמות פרק ב' פסוקים 11-17)*

1. **לדיון :**
* ***איזה סוג של מנהיגות מראה משה?***
* ***מה דעתך על בחירותיו ומעשיו?***
* ***האם היה צריך להרוג את האיש המצרי אשר היכה את העבד העברי ?***
* ***האם יש הבדל בין מחשבות רעות למעשים רעים?***
* ***האם תפיסת הצדק שמגלם משה, היא אובייקטיבית או סובייקטיבית ?***

**במדרש שמות רבה מובאת האגדה הבאה על משה:**

*"אמרו רבותינו כשהיה משה רבנו עליו השלום רואה צאנו של יתרו במדבר, ברח ממנו גדי ורץ אחריו עד שהגיע לחסית כיון שהגיע לחסית נזדמנה לו בריכה של מים ועמד הגדי לשתות, כיון שהגיע משה אצלו אמר אני לא הייתי יודע שרץ היית מפני צמא, עייף אתה, הרכיבו על כתפו והיה מהלך, אמר הקב"ה יש לך רחמים לנהוג צאנו של בשר ודם, כן חייך אתה תרעה צאני ישראל"* (שמות רבה, פרשה ב ד"ה ומשה היה)

1. **לדיון:**
* ***האם לדעתך מעשהו של משה בקטע הקודם עולה בקנה אחד עם התנהגותו בדאגה לגדי מתוך העדר?***
1. **מנהיגות כשליחות :**

*וַיֹּאמֶר יְהוָה, רָאֹה רָאִיתִי אֶת-עֳנִי עַמִּי אֲשֶׁר בְּמִצְרָים......וְעַתָּה, הִנֵּה צַעֲקַת בְּנֵי-יִשְׂרָאֵל בָּאָה אֵלָי; וְגַם-רָאִיתִי, אֶת-הַלַּחַץ, אֲשֶׁר מִצְרַיִם, לֹחֲצִים אֹתָם.****י****וְעַתָּה לְכָה, וְאֶשְׁלָחֲךָ אֶל-פַּרְעֹה; וְהוֹצֵא אֶת-עַמִּי בְנֵי-יִשְׂרָאֵל, מִמִּצְרָיִם.****יא*** *וַיֹּאמֶר מֹשֶׁה, אֶל- האלוהים, מִי אָנֹכִי, כִּי אֵלֵךְ אֶל-פַּרְעֹה; וְכִי אוֹצִיא אֶת-בְּנֵי יִשְׂרָאֵל, מִמִּצְרָיִם.*

*(שמות, ג, 9-11)*

**הסבר:**

אלוהים מתגלה למשה, מזכיר לו שהוא אלוהי האבות אשר ראה ושמע את עוניים של בני ישראל במצרים, ודורש ממנו להוציא את עם ישראל ממצרים. משה שואל את אלוהים " מי אנוכי כי אלך אל פרעה , כי אוציא את בני ישראל ממצרים"? כלומר משה אינו רואה את עצמו ראוי או מוכשר למשימה, והוא אף כמעט שמסרב למינויו כשליח.

1. **לדיון:**
* **מתוקף מה נדרש משה לבצע את המשימה שלו? ממה נובעת השליחות?**
* **האם נכון לבטא חששות לפני לקיחת אחריות מסוימת? מהם היתרונות בכך?**
1. **מי שמך ?**

**אנטק צוקרמן, ממייסדי הארגון היהודי הלוחם (אי"ל)וממפקדי המרד בגטו ורשה מספר בקטע הבא על התמודדות שלו עם השאלה "מי שמך?"- כלומר מי שם אותך להיות מנהיג הן בתוך תנועות "החלוץ דרור" והן בקרב יהודי גטו ורשה (שלעיתים התנגדו לפעילות המחתרתית המורדת של אנטק וחבריו"**

**מי שמך / יצחק (אנטק) צוקרמן -**

" בדרך כלל, הייתי שלם עם עצמי. גם באשר ל"שאלת הדמוקרטיה" שאפשר להגדירה "מי שמך"- שאלה זו לא העסיקה אותי הרבה. בנסיבות ההן לא כל כך חשוב היה אם בחרו בך להיות "נציג". לא רק שהיהודים לא בחרו בי, התנועה גם כן לא בחרה בי ולא שלחה אותי לעשות מה שעשיתי... יש רגע שאתה נוטל על עצמך את האחריות ואת השליחות מרצונך הטוב. אם אינך רוצה- אל תיקח. התנועה לא בחרה בי למלא תפקיד מרכזי במחתרת... האם אפשר לדבר על זה במונחים של דמוקרטיה ? מאותו רגע שהתייצבתי- אני, או מישהו מחבריי- אין עוד נסיגה. אין טעם לחזור ולומר כל יום שזה קשה. מאותו רגע- האחריות עליך, כאילו בחרו בך. הייתי מבוגר בשנתיים מהחברים הצעירים... הם נתנו בי אמון וציפו למוצא פי. אבל הייתה תקופה שגם אני לא ידעתי מה לומר לעצמי ולא ידעתי מה לעשות, ממה להתחיל".(שבע השנים ההן/ יצחק צוקרמן, ממפקדי מרד גטו ורשה. הוצאות הקיבוץ המאוחד,1990)

1. **לדיון:**
* ***מאיפה נובעת הלגיטימציה להנהגה? האם קודם כל מתוך ההחלטה האישית או מתוך ה"מינוי" החיצוני?***
* ***האם וכיצד אני מטפח את תחושת השליחות בקרב המפקדים הזוטרים ביחידה?***

**בדרך.../ חנה סנש:**

קוֹל קָרָא, וְהָלַכְתִּי,

הָלַכְתִּי, כִּי קָרָא הַקּוֹל.

הָלַכְתִּי לְבַל אֶפֹּל.

אַךְ עַל פָּרָשַׁת דְּרָכִים

סָתַמְתִּי אָזְנַי בַּלֹּבֶן הַקָּר

וּבָכִיתִי.

כִּי אִבַּדְתִּי דָבָר.

1. **לדיון:**
* ***אילו דברים אנו עלולים לאבד בדרך כאשר בוחרים בחיים של שליחות והנהגה?***
1. **לסיכום :**

**במערך זה על מנהיגות נגענו בהיבטים שונים המנתחים את המושג כעולה מתוך טקסטים נבחרים. מנהיגות קיימת בכל אחד ואחת מאיתנו, באופן קיים , נוכח אשר ניתן לפתח ולהעצים . תכני מוזיאון FOZ מספרים את סיפור המנהיגות שליוותה את העם היהודי והסיפור הציוני מתקופת התנ"ך ועד ימינו אנו.**

1. **הנחיה כללית למעביר המערך:**
* **משך הזמן להרצאה ודיון - שעה וחצי.**
* **משך הזמן לדיון הרצאה וסיור שטח - 4 שעות.**
* **מודל התוכן יועבר בצירוף לסיור במוזיאון ואופציה לסיור שטח.**
* **סיורים רלבנטיים: מוזיאון מרכז בגין / מלון קינג דיויד ותיאור הפיצוץ במלון כולל שאלות מוסר ומנהיגות.**

 **בברכה**

**ג - מ ידע**

**נצ"מ (דימ') גדעון מור**